पाएं अपने शहर की ताज़ा ख़बरें और फ्री ई-पेपरडाउनलोड करें
धार्मिक स्थान से पैसों वाला गोलक चोरी करने वाले दो व्यक्तियों को अमरगढ़ पुलिस ने गिरफ्तार कर लिया है। थाना अमरगढ़ के एसएचओ इंस्पेक्टर सुखदीप सिंह ने बताया कि 29 अप्रैल को गांव चौंदा निवासी शंकर शर्मा ने पुलिस को दी शिकायत में बताया था कि वह बीड़ वाली समाध का सेवादार है। प्रतिदिन की तरह वह समाध पर सफाई करने गया था। जहां उसने देखा कि समाध में रखा पैसों वाला गोलक गायब था। जिसके बाद उसने व गांव वासियों ने सीसीटीवी कैमरे चेक किए तो उन्हें पता चला कि गोल मोटरसाइकिल सवार दो अज्ञात व्यक्तियों ने चोरी किया।
परंतु बाद में उन्हें पता चला कि उक्त व्यक्तियों में से एक मोहम्मद सलीम निवासी जमालपुरा और शाहिद निवासी जमालपुरा हऐ। जिन्होंने समाध से गोलक चोरी किया है। पुलिस ने शंकर शर्मा की शिकायत पर थाना अमरगढ़ में मोहम्मद सलीम व शाहिद के खिलाफ मामला दर्ज कर जांच शुरू कर दी थी। जिसके बाद पुलिस ने आरोपियों को ट्रेस करके उन्हें गिरफ्तार कर लिया, जिनसे चोरी का गोलक और 500 रुपए नकदी भी बरामद करवाई गई। उन्होंने कहा आरोपियों से पूछताछ की जा रही है ताकि उनके द्वारा की और भी चोरी की वारदातों का पता लगाया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn